钦定古今图书集成/明伦汇编/氏族典/第590卷 > 《廖用贤尚友录》 > 欧阳詹
## 钦定古今图书集成/明伦汇编/氏族典/第590卷 > 《廖用贤尚友录》 > 欧阳詹

按《唐书欧阳詹传》：“詹字行周，泉州晋江人。其先皆为
本州州佐县令。闽越地肥衍，有山泉禽鱼，虽能通文
书吏事，不肯北宦。及常衮为观察使，始择县乡秀民
能文辞者，与为宾主钧礼观游飨集，必与里人矜耀，
故其俗稍相劝仕。初，詹与罗山甫同隐潘湖，往见衮，
衮奇之，辞归，泛舟饮饯。举进士，与韩愈、李观、李绛、崔”
群、王涯、冯宿、庾承宣联第，皆天下选，时称“龙虎榜。”闽
人第进士自詹始。詹事父母孝，与朋友信义。其文章
切深，回复明辨，与愈友善。詹先为国子监四门助教，
率其徒伏阙下举愈博士，卒，年四十馀。